A-hlið og B-hlið

A-hlið og B-hlið eru tvær hliðar hljómplatna og kassetta. A-hliðin er yfirleitt aðalupptakan sem listamaðurinn, framleiðandinn, eða útgefandinn vill leggja mestu áhersluna á og auglýsa mest. B-hliðin, þekkt sem „bakhliðin“, er talin vera minna mikilvæg. Þó hafa sumar B-hliðar orðið eins vinsælar, eða jafnvel vinsælli heldur en A-hliðarnar.

Þetta hugtak var víða notað áður en stafrænar upptökur urðu algengar. Sumir flytjendur og útgefendur nota þetta hugtak enn til að lýsa verki sínu, þar sem B-hliðin er t.d. stundum kölluð „bónuslag“ eða „aukaefni“.

 Tilvísanir 

Flokkur:Tónlist